OzLabs/hebrew-wiki-articles huggingface dataset:
פיב"א אוקיאניה

פיב"א אוקיאניה (באנגלית: FIBA Oceania) היא התאחדות כדורסל אזורית של פיב"א, ההתאחדות נוסדה בשנת 1969, במטרה לאחד ולייצג את כל 21 פדרציות פיב"א אשר ממוקמות באוקיאניה והמטה הראשי ששלה ממוקם בעיר גולד קוסט, אוסטרליה.

ההתאחדות מורכבת ממועצת מנהלים אשר מתכנסת פעמיים בשנה, והיא הגוף המבצע אשר מייצג את כל 21 הפדרציות החברות. כמו כן, כל 21 הפדרציות מתכנסות פעם בשנה בפני האספה הכללית של פיב"א אוקיאניה. 

ייחודה של התאחדות זו היא הקוטביות הגדולה שלה, כאשר מצד אחד חברות בה אוסטרליה וניו זילנד שהן מדינות גדולות יחסית, אך כמעט כל שאר החברות הן איים קטנים עם מספרים תושבים מועט ביותר. זו הסיבה שבגללה אוסטרליה וניו זילנד נהנות מהגמוניה כמעט מוחלטת באזור זה. אלופת האזור הנוכחית (2014) היא אוסטרליה.

== המדינות החברות ==
{| class="wikitable"
| || || || 
|- style="background-color: #EFEFEF;"
| || || || 
|-
| || || || 
|- style="background-color: #EFEFEF;"
| || || || 
|-
| || || נורפוק|| 
|- style="background-color: #EFEFEF;"
| || || || 
|}

==דירוג נוכחי לנבחרות פיב"א אוקיאניה==
להלן דירוג הנבחרות בפיב"א אוקיאניה לפי הדירוג העולמי של פיב"א:
{| 
|- valign="top"
|
|
|}

==תחרויות==
*אליפות פיב"א אוקיאניה
*אליפות פיב"א אוקיאניה לנשים
*טורניר הצעירים של פיב"א אוקיאניה
*טורניר הצעירות של פיב"א אוקיאניה
*אליפות פיב"א אוקיאניה לנערים מתחת לגיל 17
*אליפות פיב"א אוקיאניה לנערות מתחת לגיל 17

==ראו גם==

==קישורים חיצוניים==
* 
*[http://www.aussiebasketball.com/ אתר כדורסל אוסטרליה]

==הערות שוליים==

קטגוריה:פיב"א
קטגוריה:אוקיאניה: ספורט
קטגוריה:ארגונים בין-לאומיים אזוריים
הארי רדנאפ

הנרי ג'יימס "הארי" רדנאפ (באנגלית: Henry James "Harry" Redknapp; נולד ב-2 במרץ 1947) הוא כדורגלן עבר אנגלי ומאמן בהווה.
== קריירה ==
לאחר שפרש ממשחק, אימן רדנאפ את הקבוצות בורנמות', וסטהאם יונייטד, פורטסמות', סאות'המפטון וטוטנהאם הוטספר. בין הישגיו ניתן למנות זכייה בגביע ה-FA בשנת 2008 עם פורטסמות', והעפלה לרבע גמר ליגת האלופות עם טוטנהאם הוטספר בעונת 2011/2012.

ב-24 בנובמבר 2012 מונה רדנאפ למאמנה של קבוצת קווינס פארק ריינג'רס האנגלית. עזב את הקבוצה בפברואר 2015 לאחר שנאלץ לעבור ניתוח בברך. במרץ 2016 מונה למאמנה של נבחרת ירדן בכדורגל לשני משחקים. באפריל 2017 מונה למאמנה של ברמינגהאם סיטי. בספטמבר 2017 התפטר מתפקידו.

בנו של הארי, ג'יימי רדנאפ, שיחק תחת הדרכתו של אביו בקבוצות בורנמות' ובסאות'המפטון. רדנאפ הוא גם דודו של שחקן צ'לסי ונבחרת אנגליה פרנק לאמפרד.

== תארים ==
=== קבוצתיים ===
==== בורנמות' ====
* פרס הפוטבול ליג: 1984

==== וסטהאם יונייטד ====
* גביע האינטרטוטו: 1999

==== פורטסמות' ====
* אליפות הצ'מפיונשיפ: 2002/2003
* גביע ה-FA: 2007/2008

=== אישיים ===
* מאמן העונה בפרמייר ליג: 2009/2010
* מאמן החודש בפרמייר ליג (8): נובמבר 1998, אפריל 2004, אוקטובר 2004, מרץ 2005, אפריל 2006, אוגוסט 2009, ספטמבר 2011, נובמבר 2011

==קישורים חיצוניים==

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני וסטהאם יונייטד
קטגוריה:כדורגלני בורנמות'
קטגוריה:כדורגלני ברנטפורד
קטגוריה:כדורגלני סיאטל סאונדרס
קטגוריה:מאמני כדורגל אנגלים
קטגוריה:מאמני בורנמות'
קטגוריה:מאמני וסטהאם יונייטד
קטגוריה:מאמני טוטנהאם הוטספר
קטגוריה:מאמני קווינס פארק ריינג'רס
קטגוריה:מאמני פורטסמות'
קטגוריה:מאמני סאות'המפטון
קטגוריה:מאמני ברמינגהאם סיטי
קטגוריה:אנגלים שנולדו ב-1947
קרדאחה

קרדאחה (בערבית: قرداحة) היא עיירה בצפון-מערב סוריה, במחוז לטקיה. העיירה נמצאת בקרבת העיר לטקיה, בין ההרים הצופים על קו החוף של סוריה.

מרבית אוכלוסיית קרדאחה היא ממוצא עלווי, ונולד בה נשיא סוריה לשעבר, חאפז אל-אסד. מאז עלה אסד לשלטון בסוריה בשנת 1970, ובמהלך תקופת שלטונו, השקיע הממשל הסורי באופן משמעותי בקרדאחה, בלטקיה ובסביבתן. הדבר בא לידי ביטוי בהקמת ארמונות ובתי קיט בקרדאחה השייכים למשפחת הנשיאות הסורית, ואף בבניית מעקף שמקשר את העיירה לכביש החוף המהיר. באופן מסורתי מהווה קרדאחה מרכז משפחתי של משפחת הנשיאות מחוץ לדמשק, והנשיא המכהן בשאר אל-אסד, כמו אביו בעבר, מתארח לפרקים בעיירה בחופשותיו. ב-27 ביוני 2006, עת שהה הנשיא בשאר אל-אסד בארמונו שבקרדאחה, ביצע חיל האוויר הישראלי יעף הפגנתי מעל הארמון תוך יצירת בום על-קולי, זאת בתגובה לחטיפתו של גלעד שליט על ידי ארגון החמאס יומיים לפני כן.

במרכז העיירה פסל גדול של הנשיא חאפז אל-אסד, וכן מאוזוליאום ענק ובו קבורים חאפז אל-אסד ובנו באסל אל-אסד. מדי שנה נערכים בקרדאחה שני אירועים רבי משתתפים – האזכרה השנתית לפטירתו של חאפז אל-אסד ב-10 ביוני, והאזכרה השנתית למותו של באסל אל-אסד ב-21 בינואר. בשנת 2001 נכח חבר הכנסת הערבי-ישראלי עזמי בשארה בטקס האזכרה למותו של חאפז אל-אסד, ונשא דברים בשבח "ההתנגדות הערבית" – דברים שעוררו סערה גדולה בישראל.

==הערות שוליים==

קטגוריה:סוריה: יישובים
לוקרינוס

לוקרינוס (באנגלית: Locrinus; נפטר בשנת 1081 לפנה"ס לערך) היה מלך אגדי של אנגליה על פי ספרו של ג'פרי ממונמות' "ההיסטוריה של מלכי בריטניה". אין כל ראיות היסטוריות לקיומו של לוקרינוס.

==קורות חיים==
ג'פרי מציין כי לוקרינוס היה בנו הבכור של ברוטוס, מצאצאי פליטי מלחמת טרויה ונכדו של איניאס. לוקרינוס ירש חלק ממלכת אביו ושלט בלואגריה (כיום אנגליה). על פי ג'פרי, שלטונו של לוקרינוס נמשך 10 שנים.

לאחר מות אחיו אלבאנאקטוס בידי האמבר ההוני יצאו לוקרינוס, ואחיו השני קאמבר לנקום את מותו של אלבאנאקטוס, ולחמו על גדת הנהר האמבר (הנקרא על שמו של המפסיד בקרב).
בעקבות הקרב נשא לוקרינוס לאישה את בתו של מלך הגרמנים, אסטרילדיס, אשר ההונים החזיקו בשבי, ולוקרינוס שחרר. נישואים אלה היו בניגוד לדעתו של קורינאוס, בן בריתו של ברוטוס (אביו של לוקרינוס) ומלך קורנוול, אשר שאף שלוקרינוס ישא לאישה את בתו, המלכה גוונדולן. לוקרינוס נכנע, ביטל את נישואיו לאסטרילדיס (אולם המשיך לאהוב אותה והחזיק אותה כלואה במערה בטרינוואנטום (כיום בלונדון) במשך שבע שנים).

ללוקרינוס ולאסטרילדיס נולדו בת בשם האברן, וללוקרינוס ולגוונדולן נולד בן בשם מאדאן. לאחר מותו של קורינאוס, עזב לוקרינוס את גוונדלין ושב ונשא את אסטרילדיס כמלכתו. גוונדולן שבה לקורנוול ואספה צבא לתקוף את לוקרינוס. הקרב נערך לעיד הנהר סטור ובו הובס לוקרינוס ונהרג. לאחר תבוסת לוקרינוס הטביעה גוונדולן את אסטרילדיס והאברן.

לאחר מותו משלה רעייתו, גוונדולן, באנגליה.

==קישורים חיצוניים==
* [http://freepages.genealogy.rootsweb.ancestry.com/~jamesdow/s012/f450245.htm גניאולוגיה של לוקרינוס]
* [http://www.biblebelievers.org.au/nation08.htm תיארוך מלכי בריטניה האגדיים]

קטגוריה:בריטניה: מלכים אגדיים
Brett Anderson (אלבום)

Brett Anderson הוא אלבום הסולו הבכורה של הזמר הבריטי ברט אנדרסון משנת 2007. האלבום שיצא לאחר התפרקות להקתו של אנדרסון סווייד, זכה לתשבחות מצד מבקרי המוזיקה, אך לא זכה להצלחה בתחום המכירות ומצעדי הלהיטים כפי שזכו האלבומים הקודמים בהם נטל אנדרסון חלק כחבר להקה.
== הפקה ==
על האלבום עבד אנדרסון, בעת חברותו בלהקת The Tears, והאלבום תוכנן לצאת קודם לאלבומה השני של הלהקה - שלבסוף לא יצא והלהקה חדלה לפעול. 

מה שמייחד את האלבום, ובכך מקנה לו את איכויותיו של אלבום בכורה, הוא בכך שאנדרסון נשמע בו אחרת לגמרי מצורת הגשת השירים בהם היה רגיל עד כה. אנדרסון כפי שמוצג על עטיפת האלבום ומיוצג באלבום עצמו שקט, אמיתי ובוגר יותר מאשר אי פעם. הכלים המלווים את אנדרסון לאורך כל האלבום אקוסטיים, ומלווים לעיתים בעיבודים תזמורתיים עדינים. השיר Love Is Dead יצא כסינגל, הוגיע למקום ה-42 במצעד הסינגלים הבריטי.

בשיר "Colour of the Night", מזכיר אנדרסון את העיר תל אביב כמושא חלומותיה של אהובתו: "My love she dreams of Tel Aviv", ובכך רמז על חיבתו לעיר בה הוא מרבה לבקר ולהופיע.

== שירי האלבום ==
# Love Is Dead
# One Lazy Morning
# Dust and Rain
# Intimacy
# To the Winter
# Scorpio Rising
# The Infinite Kiss
# Colour of the Night
# The More We Possess the Less We Own of Ourselves
# Ebony
# Song for My Father

== השתתפו בהקלטות ==
* ברט אנדרסון - שירה, קולות, גיטרות, קלידים, כלי הקשה.
* פרד בול - קלידים, תכנות, מפיק, עיבוד תזמורתי.
* ג'ים האנט - חליל.
* כריסטופר סונה - תופים.

==קישורים חיצוניים==

קטגוריה:אלבומי בכורה מ-2007
The Tears

The Tears (בעברית: הדמעות) הייתה להקת רוק בריטית שנוסדה על ידי שני חברי להקת סווייד הסולן ברט אנדרסון והגיטריסט ברנרד בטלר, ופעלה בין השנים 2004–2006.

== היסטוריה ==
האיחוד בין שני המוסקאים שהובילו את להקת סווייד, היה מפתיע מאחר שהשניים הסתכסכו קשות שנים ספורות קודם לכן, דבר שהיווה את הסיבה המרכזית לדעיכת הלהקה ופירוקה בסופו של הדבר. שמה של הלהקה לקוח משורת סיום מפואמה מאת המשורר פיליפ לארקין "Femmes Damnées": "The only sound heard is the sound of tears".

באפריל 2005 יצא הסינגל הראשון של הלהקה, "Refugees", שזכה להגיע לראשי המצעדים בבריטניה. ביוני של אותה השנה יצא אלבום הבכורה היחיד של הלהקה Here Come the Tears (שהגיע למקום ה-15 במצעדי המכירות בבריטניה), ועמו יצא גם הסינגל השני והאחרון ללהקה "Lovers", שהפך אף הוא ללהיט.

חודש לאחר יציאת אלבומה של הלהקה, הכריז אנדרסון, כי במקביל למסע ההופעות של הלהקה וקודם לאלבומה השני - יצא אלבום הסולו הראשון שלו. הלהקה המשיכה במסע ההופעות והכריזה על מסע הופעות נוסף באירופה. לאכזבת המעריצים, בוטל מסע ההופעות של הלהקה, ולמעשה היא חדלה לפעול.

== קישורים חיצוניים ==

* 

קטגוריה:להקות רוק בריטיות
קטגוריה:להקות בריטפופ
קטגוריה:להקות רוק אלטרנטיבי
קטגוריה:להקות שהוקמו בשנת 2004
פרנץ יונאס

פרנץ יוסף יונאס (4 באוקטובר 1899 – 24 באפריל 1974) היה פוליטיקאי אוסטרי והנשיא הפדרלי השביעי של אוסטריה שירת בתפקיד בין השנים 1965–1974.

יונאס נולד בפלורידסדורף, פרוור צפוני של וינה. במלחמת העולם הראשונה שירת בחיל הרגלים של הצבא האוסטרו הונגרי בחזית הרוסית. הוא עבד מעל 16 שנים כסדר ומגיה בבית דפוס של יהודי, בו למד את האותיות העבריות. במקביל היה פעיל במפלגה הסוציאל-דמוקרטית ובארגון פועלי הדפוס של וינה. בשנת 1932 נבחר למזכיר אזורי בווינה של המפלגה הסוציאל-דמוקרטית. בשנת 1935, אחרי מלחמת האזרחים באוסטריה, הוא נעצר, אך זוכה מהאשמות בגידה ושוחרר לאחר כשנה. במלחמת העולם השנייה עבד במפעל מנועים ולאחר המלחמה מונה למועצת פלורידסדורף. בשנת 1946 מונה לראש מועצת פלורידסדורף, שהייתה בשליטת ברית המועצות. בשנת 1948 נבחר למועצת עיריית וינה והיה אחראי על ענייני תזונה. בשנת 1949 קיבל אחריות על תיק הבנייה. בשנת 1951, עם מינויו של תאודור קרנר לנשיא אוסטריה, החליפו יונאס כראש עיריית וינה. יונאס זכה לפופולריות רבה והמשיך בתפקיד עד 1965.

במאי 1965 נבחר לכהן כנשיא אוסטריה כנציג הסוציאליסטים, בגוברו על מועמד השמרנים בהפרש קטן. הוא נבחר שוב לתפקיד ב-1971 בגוברו על קורט ולדהיים.

יונאס היה תומך נלהב של שפת האספרנטו ובשנת 1923 החל ללמד את השפה באופן מקצועי. בשנת 1970 נאם יונאס בכנס האספרנטו העולמי, שהתקיים בווינה, עם שליטה מושלמת בשפה.

בשנת 1974 הוא מת מסרטן בעת מילוי תפקידו.

יונאס נחשב לידיד ישראל ולאחר מותו הורה שר הפנים על הורדת דגל ישראל לחצי התורן כאות אבל.

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בבית הקברות המרכזי בווינה
קטגוריה:נשיאי אוסטריה
קטגוריה:זוכי מדליית פייר דה קוברטן
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי עיטור הכוכב של יוגוסלביה
קטגוריה:מסדר האמבט: אבירים וגבירות הצלב הגדול
קטגוריה:ילידי 1899
קטגוריה:אוסטרים שנפטרו ב-1974
אונאת הגר

איסור אונאת הגר כולל שתי מצוות לא תעשה מהתורה על פגיעה מילולית או כספית בגר.

==מקור הדין==
בתורה נאמר: וכן . חז"ל פירשו את הפסוק: .

רבי אליעזר הגדול מציין שהתורה מזהירה לגבי היחס לגר בשלושים ושישה מקומות. בפירוש המלבי"ם על התורה מופיע רשימה של אותם 36 מקומות (לדעתו)<ref></ref>. התורה מצווה פעם בלשון יחיד ופעם בלשון רבים ומכאן ניתן ללמוד על הכוונת הציווי הן לפרט והן למוסדות ציבור. בשולחן ערוך נאמר: .

==מדיני המצווה==
פרטי דיני אונאת דברים ואונאת ממון מובאים במקומם. דוגמה המתייחסת במיוחד לגר מובא על ידי חז"ל: . לא ברור אם הציווי מתייחס גם לצאצאי גרים, אם כי הנטייה היא לומר שהיא שייכת גם עשר דורות לאחר הגיור או עד שהאדם המדובר לא יהיה ידוע כצאצא של גר.

לפי הרמב"ם וספר החינוך המצווה חלה על "גר צדק" שקיבל על עצמו את כל המצוות ולא על גר תושב<ref></ref> המחויב רק על שבע מצוות של בני נח. אליבא דאבן עזרא () חל הציווי בארץ, על גר שקיבל על עצמו "שלא לעבוד עבודת כוכבים".

==מטעמי המצווה==
לגר צדק יש שתי נקודות תורפה המצריכות הגנה נוספת משאר בני ישראל:
# עברו כגוי העלול להוות סטיגמה.
# היעדר קרובים וידידים היכולים לבוא להגנתו.
נקודות תורפה אלו עלולות "להזמין" עלבונות מאנשים הנהנים להיטפל לחלשים מהם, והמצווה באה להזהירם מפני התנהגות זו. נימוק נוסף הוא כי עלבונות עלולים לגרום לגר לחזור לדתו הקודמת. רש"ר הירש מסביר את הקשר בין המצווה לגרות בני ישראל במצרים המוזכרת בסמיכות בתורה כנימוק לאהבת הגר. לדבריו, הצרה של בני ישראל בעבדות במצרים נבעה מכך שהמצרים כיבדו והעניקו זכויות לתושבים לפי ייחוסם ומולדתם ולא לפי אישיותם וזהו הבסיס ל"תועבת מצרים".

==ראו גם==
* גיור
* אהבת הגר

== הערות שוליים ==

קטגוריה:תרי"ג מצוות
קטגוריה:מצוות שבין אדם לחברו
קטגוריה:מצוות לא תעשה
קטגוריה:מצוות הנוהגות בזמן הזה
קטגוריה:גיור
קטגוריה:פרשת משפטים
קטגוריה:פרשת קדושים
לופס

לוֹפֶּס (מלועזית: López או Lopez) הוא שם משפחה ספרדי נפוץ שפירושו בספרדית זאב. במקור היה זה פטרונים (שם המבוסס על שם האב), שמשמעותו "בנו של לופה". לופה (Lope), בתורו, הוא שם פרטי ספרדי הנגזר מהמילה הלטינית lupus (זאב).
המקבילה הפורטוגזית (Lopes) היא לוֹפֶּש (פורטוגזית אירופית) או לוֹפֶּס (פורטוגזית ברזילאית), המקבילה האיטלקית היא לוּפּוֹ (Lupo) והמקבילה הרומנית היא לוּפֶּסְקוּ (Lupescu). במדינות ובשפות שונות השתנתה הגיית השם ל.

== ראו גם ==
* 

== הערות שוליים ==

קטגוריה:שמות משפחה
קטגוריה:שמות משפחה ביהדות ספרד ופורטוגל
חורחה גרבאחוסה

חורחה גרבאחוסה צ'פארו ג'וניור (בספרדית: Jorge Garbajosa Chaparro Jr; נולד ב-19 בדצמבר 1977 בטורחון דה ארדוז שבמדריד, ספרד) הוא כדורסלן עבר ספרדי ששיחק בעמדות הפורוורד. גרבאחוסה, הידוע גם בכינויו גארבו, שיחק במספר קבוצות ברחבי אירופה, בטורונטו ראפטורס מליגת ה-NBA ובמדי נבחרת ספרד.

==קריירת משחק==
===אירופה===
את הקריירה החל גרבאחוסה בקבוצת טאו ויטוריה, בה שיחק עד עונת 1999/00, ואיתה זכה בגביע המלך בעונת 1998/99. לאחר מכן שיחק גרבאחוסה 4 עונות בבנטון טרוויזו (בין היתר תחת המאמן מייק ד'אנטוני) וזכה שם בשתי אליפויות הליגה האיטלקית, שני גביעים ושני תוארי הסופרקאפ האיטלקי. את עונת 2002/03 (אותה סיימה בנטון כסגנית אלופת אירופה) סיים עם 13.8 נקודות, 6.7 ריבאונדים ו-2.85 חטיפות (הכי הרבה ביורוליג) למשחק. גרבאחוסה נבחר לחמישיית העונה של היורוליג, ולשחקן השנה לשנת 2003 על ידי אתר היורוליג. 

לאחר בנטון עבר גרבאחוסה לאוניקאחה מאלגה, וזכה איתה בדאבל בעונת 2005/06. הוא נבחר ל-MVP של גמר הגביע הספרדי ב-2005, של סדרת הגמר של הליגה הספרדית ב-2006 ולחמישייה השנייה של עונת 2005/06 ביורוליג. סך הכול ב-11 עונותיו ב-3 המועדונים האירופיים השיג גרבאחוסה ממוצעים של 10.4 נקודות, 5.2 ריבאונדים ו-1.4 חטיפות ב-362 משחקי ליגה, ו-13.0 נקודות, 6.3 ריבאונדים ו-1.8 חטיפות ב-105 משחקי יורוליג.

===NBA===
בקיץ 2006 חתם גרבאחוסה ל-3 שנים בקבוצת טורונטו ראפטורס מה-NBA תמורת יותר מ-12 מיליון דולר, שם לבש את החולצה מספר 15, שהייתה שייכת קודם לכן לכוכב הקבוצה וינס קרטר שעזב. גרבאחוסה, שהצטיין בחציה הראשון של העונה, נפצע במרץ של אותה עונה והחמיץ את סיומה. למרות זאת הוא נבחר לחמישיית הרוקיז ב-NBA בסיום העונה, לצד חברו לקבוצה אנדראה ברניאני. לאחר ניתוח שעבר שב גרבאחוסה לפעילות, אך לאחר תקופה קצרה נזקק לניתוח נוסף שהשבית אותו לתקופה ממושכת. ביוני 2008 קנתה טורונטו את השנה האחרונה בחוזהו של גרבאחוסה על מנת שתוכל לשחררו. לאחר ששוחרר מטורונטו חתם גרבאחוסה על חוזה לשנתיים בשורות חימקי מוסקבה הרוסית תמורת 18 מיליון דולר.

==קריירה בינלאומית==
גרבאחוסה השתתף עם נבחרתו באולימפיאדות ב-2000 וב-2004. הוא זכה במדליית ארד ביורובאסקט 2001 ובמדליית כסף ביורובאסקט 2003.

בגמר מונדובאסקט 2006 נגד נבחרת יוון קלע גרבאחוסה 20 נקודות ולקח 10 ריבאונדים. בנוסף לזכייה עם נבחרתו בתואר, נבחר גרבאחוסה לחמישיית הטורניר לצד חברו לנבחרת פאו גאסול. הוא זכה גם בתואר מר אירופה לשנת 2006 מטעם שבועון הספורט האיטלקי "סופרבאסקט" והפסיד עם נבחרתו בגמר יורובאסקט 2007 לנבחרת רוסיה.

==תארים==
===תארים קבוצתיים===

==קישורים חיצוניים==

קטגוריה:כדורסלנים ספרדים
קטגוריה:כדורסלנים באולימפיאדת בייג'ינג (2008)
קטגוריה:כדורסלני נבחרת ספרד
קטגוריה:כדורסלני סאסקי בסקוניה
קטגוריה:כדורסלני בנטון טרוויזו
קטגוריה:כדורסלני אוניקאחה מאלגה
קטגוריה:כדורסלני טורונטו ראפטורס
קטגוריה:כדורסלני חימקי
קטגוריה:כדורסלני ריאל מדריד
קטגוריה:כדורסלנים באולימפיאדת אתונה (2004)
קטגוריה:כדורסלנים באולימפיאדת סידני (2000)
קטגוריה:שחקני NBA שלא נבחרו בדראפט
קטגוריה:ספרדים שנולדו ב-1977
עכשיו ובימים האחרים

עכשיו ובימים האחרים הוא קובץ השירה הראשון שפרסם יהודה עמיחי, ב-1955 (תשט"ו). ראה אור בתל אביב בהוצאת "לקראת".

הספר נחשב לאחד מן הספרים החשובים בתולדות השירה הישראלית, ועורר "מהפכה" בזמן פרסומו. הנושאים בהם הוא עוסק הם בין היתר אובדן החיים במלחמת העצמאות, המתבטא בשירים כמו "אלוהים מרחם על ילדי הגן" ו"גשם בשדה קרב". שם הספר הוא כשם הפסוק האחרון בשיר "אלוהים מרחם על ילדי הגן" (קיים ביצוע מוזיקלי לשיר זה של האחים והאחיות וביצוע מוזיקלי נוסף באלבום "מאחורי הצלילים" של מתי כספי ושלמה גרוניך, כמו גם לשיר נוסף של עמיחי, "אבי"). בנוסף, נכללים בקובץ שירי אהבה (ב"למעלה על העץ אצטרובלים": "אהבנו כאן", "ראי אנחנו שנים מספרים").

כתב העת "עכשיו", נקרא על שם הספר. עמיחי זכה בפרס שלונסקי לשירה ב-1957 על ספר זה.

את שירי הקובץ ערך המשורר והעורך נתן זך.

שירי הקובץ נכללים בקובץ "שירים: 1948–1962" (הוצאת שוקן: תשכ"ג, 1963).

== קישורים חיצוניים ==

* , 
* רות ריס, [http://www.education.gov.il/tochniyot_Limudim/sifrut/asi80006.htm על שני שירים של יהודה עמיחי], ניתוח של "כל העולם עוגה מתוקה" מן הספר
*
* 

קטגוריה:ספרי שירה בעברית
קטגוריה:ספרי 1955
קטגוריה:מלחמת העצמאות בתרבות
קטגוריה:ספרי יהודה עמיחי
רודולף קירכשלגר

רודולף קירכשלֶגר (בגרמנית: Rudolf Kirchschläger; 20 במרץ 1915 – 30 במרץ 2000) היה דיפלומט, פוליטיקאי ושופט אוסטרי. בין השנים 1974–1986 כיהן כנשיא הפדרלי השמיני של אוסטריה.

== ביוגרפיה ==
למד משפטים באוניברסיטת וינה. לאחר האנשלוס נאלץ לעזוב את הלימודים, כיוון שמלגת הלימודים שלו בוטלה, עקב סירובו להצטרף אל המפלגה הנאצית. בשנת 1939 גויס לוורמאכט והשתתף במערכה על צרפת. ב-1940 ניצל את החופשה בת החודשיים שקיבל מהצבא להכנה למבחן ההסמכה לעריכת דין, אותו עבר בהצלחה. בשנים 1941–1942 לחם בחזית המזרחית, נפצע קשה בקרבות ובגלל הפציעה הוחזר לאוסטריה. לאחר שהחלים לא חזר עוד לחזית, ושירת כמדריך בהאקדמיה הצבאית הטרזיאנית עד סוף המלחמה.

לאחר מלחמת העולם השנייה עבד קירכשלגר כשופט מחוזי ומאוחר יותר כשופט בווינה. בשנת 1954 התקבל למשרד החוץ האוסטרי, על אף שלא דיבר שפות זרות כלל. כדי שיוכל להשתתף במשא ומתן עם בעלות הברית לחתימת החוזה לשחזור עצמאותה של אוסטריה לאחר המלחמה (Österreichischer Staatsvertrag), למד בעצמו את השפה האנגלית תוך מספר חודשים בלבד. בין השנים 1967–1970 שימש כשגריר בפראג.

התנהלותו במהלך האביב של פראג בשנת 1968 זכתה לשבחים, לאחר שהנפיק ויזות לאזרחים צ'כים שביקשו להימלט מארצם הנתונה במשטר קומוניסטי, למרות ההוראה המפורשת שניתנה שלא לעשות כן.

בין השנים 1970–1974 כיהן כשר החוץ. בשנת 1974 הוא נבחר לכהן כנשיא אוסטריה. בשנת 1979 הוא חנך את המרכז האסלאמי של וינה, שכולל את המסגד הגדול במדינה. בשנת 1980 נבחר לתקופת כהונה שנייה עם 80% מהקולות, מספר הקולות הגבוה ביותר שקיבל מועמד לנשיאות. הוא כיהן בתפקיד עד לשנת 1986.

רודולף קירכשלגר מת בשנת 2000 ליד וינה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אישים הקבורים בבית הקברות המרכזי בווינה
קטגוריה:נשיאי אוסטריה
קטגוריה:שגרירי אוסטריה בצ'כיה
קטגוריה:שרי החוץ של אוסטריה
קטגוריה:אנשי הוורמאכט
קטגוריה:שופטים
קטגוריה:בוגרי אוניברסיטת וינה
קטגוריה:אוסטרים שנולדו ב-1915
קטגוריה:אוסטרים שנפטרו ב-2000
יוחנן החמישי, קיסר האימפריה הביזנטית

ציור של יוחנן החמישי, מ-[[1354 או 1355]]
יוחנן החמישי פלאיולוגוס (ביוונית: Ίωάννης Ε' Παλαιολόγος; 18 ביוני 1332 - 16 בפברואר 1391) היה קיסר האימפריה הביזנטית בין 1341 ל-1376, ושוב בין 1379 למותו.

== חייו ==
יוחנן החמישי נולד בדידימוטיכו כבנו של אנדרוניקוס השלישי ושל אנה מסבויה, שהייתה בתם של אמדאו החמישי, רוזן סבויה ואשתו, מאריה מברבנט. ב-1341, כשהיה בן תשע ירש יוחנן החמישי את כס אביו כקיסר האימפריה הבינזטית. מפאת גילו, בתחילה לא שלט בפועל.

העוצר בתקופת היות יוחנן החמישי קטין, ויריבו על עמדת הכוח באימפריה היה יוחנן השישי קנטקוזינוס. קנטקוזינוס ניצל את חולשתו של הקיסר-הילד על מנת להשתלט על שטחים ביוון, תוך שיתוף פעולה עם צבאות לא-נוצריים. על עמדת העוצר נלחם נגד אימו של יוחנן החמישי, הפטריארך יוחנן הארבעה עשר קלקאס והדוכס הגדול אלכסיוס אפוקאוקוס. ב-1343 משכנה אנה לבית סבויה את יהלומי הכתר הביזנטינים תמורת 30,000 דוקטים ונציאניים למימון המאבק, אך נכשלה. יוחנן החמישי נאלץ להילחם בקנטקוזינוס על מנת לתפוס את השלטון לאחר שהפך לבגיר, והפך לקיסר-יחיד ב-1354.

במהלך תקופת שלטונו העות'מאנים בפיקודו של סולימאן פאשא, בנו של הסולטאן אורהן הראשון, הצליחו לכבוש את אדריאנופוליס ואת פיליפופוליס. הם הצליחו גם לכבוש את גליפולי ולאיים ממנה על קונסטנטינופול. בחפשו אחר בני ברית, פנה יוחנן החמישי לאפיפיור אינוקנטיוס השישי והציע לו שיכפיף את הכנסייה המזרחית לסמכותו של האפיפיור ויסיים בכך את פילוג הכנסייה הנוצרית, אם הלה יתן לו מענקים להדיח את יוחנן השישי קנטקוזינוס וללחימה נגד המוסלמים. אינוקנטיוס דחה את ההצעה בשל משאבים מוגבלים של הכס הקדוש בתקופה זו. ב-1369 הוא נכלא בעת ביקור בוונציה, בשל חובותיה הכבדים של האימפריה הביזנטית. ב-1371 החליט להכיר בשליטתו של הסולטאן העות'מאני מורט הראשון שמאוחר יותר גם סייע לו לשוב לשלטון (ב-1379) לאחר שב-1376 הוא הודח על ידי בנו, אנדרוניקוס הרביעי . ב-1390 הצליח נכדו יוחנן השביעי פלאיולוגוס לתפוס את השלטון, אבל הודח במהירות.

ערב מותו, ב-1390, הוא ציווה לחזק את "שער הזהב" בחומות קונסטנטינופול. הסולטאן באיזיט הראשון זעם ואיים בהכרזת מלחמה, ובעיוור בנו מנואל, שהיה בתקופה זו בשבי העות'מאני. יוחנן החמישי הסכים לפרק את הביצורים, אבל לטענת חלק מן ההיסטוריונים, הדבר הביא עליו את מותו בפברואר 1391.

ב-1391 מת בקונסטנטינופול. את כיסאו ירש בנו מנואל השני, קיסר האימפריה הביזנטית; בנו הצעיר תאודור הראשון פלאיולוגוס הפך לשליט דספוטט מוראה ב-1383.

==ראו גם==
* האימפריה הביזנטית
* קיסרי ביזנטיון

==קישורים חיצוניים==

* 

קטגוריה:קיסרי האימפריה הביזנטית

קטגוריה:ילידי 1332
קטגוריה:נפטרים ב-1391
ג'יימס אלזוורת'

ג'יימס אלזוורת'
ג'יימס אלזוורת (James Ellsworth, נולד ב-13 באוקטובר 1849 - 2 ביוני 1925) היה איש עסקים אמריקאי, אשר החזיק בין היתר במכרה פחם ובבנק. 

אלזוורת' נולד בהאדסון שבאוהיו. לאחר שסיים את לימודיו ב"ווסטרן ריזרב אקדמי" (Western Reserve Academy) שבהאדסון, החל לעבוד כפקיד בקליבלנד. ב-1869 הוא הצטרף לחברת כרייה, "איימס ושות'" (Ames & Co.) וב-1873 הוא השתלט על החברה וקרא לה על שמו (James W. Ellsworth & Co.). לחברה היו משרדים וסניפים ברחבי ארצות הברית. החל מ-1869 הוא שימש כנשיא "יוניון נשיונל בנק" ובנוסף היה בעלים של נדל"ן ברחבי ארצות הברית, שווייץ ופירנצה. 

בנו היה לינקולן אלזוורת', חוקר ומגלה ארצות של האזור הארקטי והאנטארקטי. ג'יימס אלזוורת' תרם $50,000 [http://books.google.com/books?id=fRJtB2MNdJMC&pg=PA375&lpg=PA375&dq=%22James+Ellsworth%22+artctic&source=bl&ots=dkeS_qkHHo&sig=zxl4Nz2_G5gXVavQuFEh0IhSDBo&hl=en&ei=qiaPSfyQD4jINISrvbML&sa=X&oi=book_result&resnum=6&ct=result], סכום עתק באותם ימים, למשלחת חקר הקוטב הצפוני של רואלד אמונדסן ב-1925 בה השתתף גם בנו כטייס.

אלזוורת' מת בווילה פלמיירי שבפירנצה שבאיטליה.

==קישורים חיצוניים==

קטגוריה:בנקאים אמריקאים
קטגוריה:אנשי עסקים אמריקאים
קטגוריה:אמריקאים שנולדו ב-1849
קטגוריה:אמריקאים שנפטרו ב-1925
סנדלפון

סַנְדַּלְפוֹן (ביוונית: Σανδαλφών) הוא מלאך במיסטיקה היהודית.

== רקע ==
ב מספר הנביא יחזקאל על מרכבה שנגלתה אליו ובה חיות שמיימיות שונות. מסכת חגיגה עוסקת בניתוח חזון זה (הקרוי מעשה מרכבה) ברוח מיסטית ומהווה בסיס לתמונות מיסטיות רבות ביהדות. בחגיגה י"ג ע"ב נאמר על פסוק ט"ו באותו פרק ("וָאֵרֶא, הַחַיּוֹת; וְהִנֵּה אוֹפַן אֶחָד בָּאָרֶץ אֵצֶל הַחַיּוֹת, לְאַרְבַּעַת פָּנָיו") כך:

כלומר ה"אופן" הוא למעשה מלאך ענק, שרגליו על הארץ וראשו מגיע לקצה הרקיע, היכן ששוכנות חיות הקודש בהיכלות השמיים שלפני כיסא הכבוד, מקום מושבו של אלוהים.

בדרך כלל המלאך הגדול ביותר במיסטיקה היהודית הוא מטטרון, ולכן יש המזהים את סנדלפון עם אחיו התאום של מטטרון.

== מקורות נוספים ==
במדרש פסיקתא רבתי, פרשה ב', מסופר על משה רבנו העולה אל השמיים להפגש עם אלוהים. הוא עובר מהיכל להיכל, מלווה במלאך בשם הדרניאל המשמש לו כעין מורה דרך. הם עוברים בין אזורים ברקיע עליהם ממונים מלאכים שונים, כל מלאך ומלאך מתגלה כשהוא עשוי אש, וכל אחד ואחד מהם גדול ורב כוח יותר מחברו, עד שהם מגיעים לסנדלפון, שמתגלה כגדול וככביר מכולם:

לפי המדרש התנגד סנדלפון למסירת התורה לעם ישראל, אך לבסוף התרצה ומונה ל"שר התורה" הן בשמים והן בארץ. ככזה הוא ממונה על תלמידי החכמים ועל המלאכים לומדי התורה.

בספר רזיאל המלאך נחשב סנדלפון למלאך הממונה על חודש אדר ב'.

לטענת המקובל ר' משה קורדובירו (היכלות פי"ד), סנדלפון הוא אליהו הנביא.

== פירוש השם ==
החוקר מאיר בר-אילן טוען כי השם סנדלפון מורכב משני בסיסים ביוונית: "סון" (=אחד ) ו-"(א)דלפון" (=אח), כלומר: 'מי שאינו נשלח לבדו'. פירוש זה עולה בקנה אחד עם האמונה כי סנדלפון הוא אחיו של מטטרון.

אליהו משגב טוען שסנדלפון הוא אבן יקרה, קשה או מאירה כמו שמופיע בבבלי (סנהדרין נט:) "אחד משגרו לצפון ואחד משגרו לדרום להביא לו סנדלפונים טובים ומרגליות טובות" וכן באבות דרבי נתן נוסח א לח אות ג: "נטלו ר' ישמעאל בן אלישע והניחו בחיקו והיה בוכה וצועק פה קדוש פה נאמן פה קדוש פה נאמן פה שמוציא סנדלפונין טובות ואבנים טובות ומרגליות".

בספר הזוהר ('רעיא מהימנא') מוסבר שמו כרמז להיותו כמו הנעל והסנדל לכבוד השכינה, כלומר למרות עוצמתו וגודלו העצום הוא רק הסנדל של כבוד האל.

פירוש אחר הוא לפי פירוק השם להברות: 'סנ-דל-פון' ותרגומן "שנואי דל פונה", כלומר המלאך פונה לתפילותם של ישראל גם כשהם דלים ממצוות ושנואים על ידי אומות העולם.

== בספרות המודרנית ==

בספר יהושע הפרוע, התרגום הראשון של Der Struwwelpeter מאת היינריך הופמן, מופיע ניקולאס הקדוש בדמותו של המלאך סנדלפון באפיזודה הזדים השחורים.

== קישורים חיצוניים ==

* [https://web.archive.org/web/20080423091153/http://maori.yerushalmi.co.il/front/newsnet/reports.asp?reportId=186444 סנדלפון שר התורה] באתר מאור החסידות
* מאיר בר-אילן, "[https://faculty.biu.ac.il/~barilm/articles/publications/publications0053.html שמות של מלאכים]", בתוך: אהרן דמסקי, י' רייף ו-י' תבורי (עורכים), ואלה שמות: מחקרים באוצר השמות היהודיים, רמת-גן: תשנ"ז, עמ' לג-מח
* מאיר בר-אילן, [https://faculty.biu.ac.il/~barilm/articles/publications/publications0008.html רעיון הכתרת ה' בכתר והפולמוס הקראי נגד התפילין של ה']
* 
* 

== הערות שוליים ==

קטגוריה:מלאכים
קטגוריה:מלאכים ביהדות
יתרת רווח

יתרת רווח (או עודפים) (באנגלית retained earnings, retained profits, accumulated earnings, accumulated profits, accumulated losses) הוא מינוח חשבונאי ליתרת הרווח הנקי שנצברה בחברה לכל אורך שנות פעילותה ולא חולקה כדיבידנד לבעלי המניות או הועברה לקרנות הון.

רווחים אלה נשארים בחברה לצורך התרחבות ופיתוח העסק (למשל - קניית נכסים, רכוש קבוע, ציוד או מלאי). ההשקעה בפיתוח העסק אמורה להניב בעתיד צמיחה ברווחי החברה.

סעיף יתרת הרווח במאזן מייצג אפוא את הרווחים שבעלי החברה בחרו להשאיר בה לאורך השנים, כהשקעה נוספת בחברה מעבר להשקעתם המקורית בהקמתה וברכישת מניות נוספות בה במהלך השנים.

יתרת הרווח מוצגת במסגרת דוח המאזן של העסק, כחלק מסעיפי ההון העצמי. יתרת הרווח יכולה להיקרא יתרת הפסד, במידה ולעסק נצברו הפסדים ולא רווחים במהלך חייו. יתרת הרווח מציגה רווחים שנצברו בניכוי ההפסדים על פני השנים.

יש לציין, כי אין בהכרח קשר בין יתרת הרווח במאזן למידת רווחיות החברה. חברה רווחית, שמבצעת מדיניות של חלוקת רווחים מלאה, עשויה להציג מאזן ללא יתרת רווח. מנגד, חברה הפסדית יכולה להציג יתרת רווח שמקורה בשנים קודמות בהן הייתה רווחית.

==ראו גם==
*הון עצמי
*מאזן
* דיבידנד 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:חשבונאות

de:Gewinnvortrag
נאוסיקה

נאוסיקה ואודיסאוס, ציור מאת כריסטוף אמברגר, 1619
נָאוּסִיקַה (יוונית עתיקה: Ναυσικᾶ) היא דמות במיתולוגיה היוונית, בתו של מלך הפיאקים אלקינואוס ואשתו המלכה ארטה . 
== דמותה ==
על פי השיר השישי באודיסיאה, לאחר שקליפסו שחררה אותו לדרכו על פי צו האלים, בנה אודיסאוס דוברה ושט בה עד שהגיע לחופי סְכֶרִיָה , ארץ הפָיַאאָקים. במהלך סערה, שחולל אל הים פוסידון, התנפצה הדוברה, ואודיסאוס החל לטבוע. אלת-ים בשם לֶאוּקוֹתֵיאָה יעצה לו לפשוט את בגדיו הכבדים, ולקשור את צעיפה למותניו. במשך שתי יממות נישא אודיסאוס על ידי גלי הים, עד שנסחף ליבשה, שם נרדם על מצע של עלים.

נאוסיקה ירדה לחוף הים עם בנות לווייתה במטרה לכבס את כביסת הארמון. הן סיימו את עבודתן, ועד שיתייבשו הבגדים, שיחקו בכדור. הכדור התגלגל אל היער והעיר את אודיסאוס משנתו. אודיסאוס, עירום כביום היוולדו, פרוע ומלוכלך, כיסה את ערוותו בעלה, התייצב לפני נאוסיקה, החמיא לה על יופייה הרב וביקש את עזרתה. היא סיפקה לו בגדים ומזון, והובילה אותו אל ארמון המלך, תוך שהיא מקפידה לא להראות בחברתו כדי לא לעורר גל שמועות בעיר.

לאחר ההיכרות עם הוריה של נאוסיקה, נערך לכבודו משתה, בו סיפר את כל עלילותיו וחשף את זהותו. על אף שהוריה של נאוסיקה ראו באודיסאוס חתן ראוי לבתם, הוא סירב, ולבסוף הם סייעו לו להגיע ליעדו הסופי - איתקה.

על פי אריסטו ודיקטיס מכרתים , נישאה נאוסיקה מאוחר יותר לטלמאכוס, בנו של אודיסיאוס, ונולד להם בן - פרספטוליס (או פוליפורתס ).

== בתרבות ==
על שמה נקרא האסטרואיד 192 נאוסיקה , שהתגלה ב-1879 על ידי יוהאן פאליזה. בספרו של ג'יימס ג'ויס, יוליסס, הערוך במתכונת האודיסיאה, נקרא הפרק ה-13 בשם נאוסיקה.

המאנגה שבוימה לאנימה של הייאו מיאזאקי, הנסיכה מעמק הרוחות, שאבה השראה מדמותה החופשית של נאוסיקה, וגיבורת הקומיקס קרויה בשמה. <ref>Miyazaki, Hayao, תרגום: Cary, Beth and Schodt, Frederik L., Starting Point 1979 – 1969, Viz Media, 1996, עמ' 283-284

</ref>

==קישורים חיצוניים==

== הערות שוליים ==

קטגוריה:דמויות באודיסאה
קטגוריה:דמויות מהמיתולוגיה שעל שמן כוכב לכת מינורי
משטח נגיעה

משטח נגיעה וה"ג'ויסטיק" (באדום) - מחשב [[IBM]]
משטח הנגיעה של [[אפל התומך בנגיעה ביותר מנקודה אחת]]
משטח נגיעה או משטח עקיבה (TouchPad/TrackPad) הוא אמצעי קלט מסוג אמצעי הצבעה. משטח נגיעה הוא רכיב נפוץ במחשבים נישאים ומשמש בהם בתפקיד דומה לעכבר במחשבים השולחניים. הוא תופס פחות מקום באופן משמעותי מהמשטח שעליו יש לגרור את העכבר.

משטח הנגיעה מכיל משטח שמשתמש המחשב נוגע בו באצבעותיו. האמצעי מתרגם את תזוזת האצבעות המשתמש לתנועה של הסמן על גבי המסך. לרוב המשטח הוא בצורת ריבוע וגודלו אינו עולה על 40 סמ"ר. משטחים דומים עשויים להימצא ב-PDA, אולם יש לגעת בהם באמצעות מקל זעיר.

==השוואת העכבר למשטח הנגיעה==
יתרונות משטח הנגיעה על העכבר:

בנוסף לחיסכון במקום, יש למשטח הנגיעה יתרונות נוספים על פני העכבר. הפעלת משטח הנגיעה דורשת פחות מאמץ גופני מאשר הפעלת העכבר (גרירת אצבע לעומת אחיזה בחפץ וגרירתו). לכן משטח הנגיעה פחות מסכן את משתמש המחשב בפציעת מאמץ חוזרנית. לכן גם משטח הנגיעה קל יותר לתפעול על ידי חלק מהאנשים שיש להם לקות בגפיים העליונות, כגון אנשים שקשה להם לאחוז חפצים אך קל להם להזיז את ידיהם ואנשים שמתפעלים את המחשב בעזרת מקל שהם אוחזים בפיהם (בהנחה שהם לא משתמשים באמצעי הצבעה ייחודי לנכים).

השימוש במשטח נגיעה במקום בעכבר מאפשר גם מעבר מהיר יותר מהקלדה אל שימוש באמצעי ההצבעה. זאת משום שמשטח ההקלדה מקובע על פי רוב אל המחשב, בסמוך למקלדת, ולא צריך לאתרו בשביל להשתמש.

יתרונות העכבר על משטח הנגיעה:
*העכבר הוא אמצעי קלט ותיק יותר ואנשים רבים כבר רגילים אליו,
*העכבר מהיר יותר בשל מרחב תנועה גדול יותר ותנועה אחת יכולה להגיע לכל מקום על הצג,
*העכבר מדויק יותר (בעיקר בגיימינג),
*העכבר קל יותר לתפעול על ידי אנשים עם לקות בקואורדינציה עדינה.

==הפעלה ופונקציונליות==
אחת משיטות הפעלת משטחי נגיעה קשורה ביכולת של מערכת לאגור מטען חשמלי ובהולכה. רוב המשטחים המיוצרים כיום חשים בהולכה של האצבע על גבי המשטח או באגירת המטען בין שתי נקודות ויותר.
היות שהמשטחים עובדים על תכונת המוליכות הם אינם תומכים בשימוש בעיפרון או כל כלי אחר שאינו מוליך.
גם כפפה עלולה ליצור בעיה בעת השימוש במשטח נגיעה. שימוש במחשב בעזרת כפפות מומלץ בסביבות בהן ידי העובדים עשויות להיות מזוהמות כמו בבתי חולים.

ישנם משטחי נגיעה שבנויים אחרת - משטח מחוספס, מגומי בדרך כלל, המשתמש כמעין ג'ויסטיק, כאשר נדחוף את המשטח למעלה כלי ההצבעה בו אנו משתמשים ינוע מעלה. כלי זה אינו מבוסס על הולכה כך שהוא מתאים לשימוש בעזרת עיפרון או כאשר היד מכוסה.

בדומה לעכבר גם משטח נגיעה הוא בעל תנועה יחסית. קיים קשר ישר בין הכיוון והמהירות של השימוש במשטח הנגיעה לכיוון והמהירות של תזוזת הסמן על המסך. הכפתורים מעל או מתחת למשטח הנגיעה מהווים תחליף לכפתורי העכבר המוכרים.
לדוגמה: לחיצה על המקש השמאלי וגרירת האצבע על המשטח מאפשרת בחירה של אובייקטים רבים. ברוב המקרים נקישה על משטח הנגיעה מהווה תחליף ללחיצה על המקש השמאלי בעכבר, תכונה זו מקלה בניווט בין תיקיות ובחירת עצמים.

==קישורים חיצוניים==

קטגוריה:אמצעי הצבעה למחשב
פדרציית הכדורסל האיטלקית

פדרציית הכדורסל האיטלקית (באיטלקית: Federazione Italiana Pallacanestro או בקיצור: FIP) היא הגוף הממשלתי האחראי על הכדורסל באיטליה. הפדרציה חברה בפדרציה הבינלאומית של כדורסל (פיב"א).

פדרציית הכדורסל אחראית על תחרויות הכדורסל באיטליה ועל נבחרת הכדורסל הלאומית כמו גם על ליגת העל האיטלקית בכדורסל.

בראש הפדרציה עומד נשיאה ג'אני פטרוצ'י, שמונה לתפקיד ב-2013. 
==קישורים חיצוניים==

* 

קטגוריה:איטליה: כדורסל
קטגוריה:פדרציות ספורט איטלקיות
נחל ענבה

נחל ענבה בדצמבר 2018
נחל ענבה שיוצא מהתעלה התת-קרקעית במרכז פארק ענבה וחוזר לתוואי עילי.
גשר במערב מודיעין העובר מעל הנחל
נַחַל עֲנָבֶּה (ואדי ענבֶּה) הוא נחל אכזב באזור גבעות מודיעין. נחל ענבה מתחיל סמוך לגבולה הצפון-מזרחי של מודיעין-מכבים-רעות ונשפך לנחל איילון כשני קילומטר מזרחית למושב יד רמב"ם. פארק ענבה במודיעין-מכבים-רעות נקרא על שם הנחל.

==תוואי==
מוצאו של הנחל מצפון למחסום מכבים בכביש 443. הוא זורם מערבה על גבול שטח השיפוט של מודיעין-מכבים-רעות ופונה דרומה ממזרח לרחוב יאיר פרג. משם הוא פונה מערבה בתוואי שעליו נבנה רחוב עמק החולה. בעת גשם זורמים המים ברחוב בתוואי עילי בחלקם הקטן וברובם בתעלת הולכה תת-קרקעית. התעלה מתנקזת לכיוון פארק ענבה ושם חוזר הנחל לתוואי עילי. המשך התוואי מתפתל מערבה ועובר מתחת לגשר גדול בתחומי העיר. משם פונה אפיקו לצפון מערב וכקילומטר מצפון למרכז עינב הוא פונה לדרום-מערב ועובר מתחת לכביש 431. הוא ממשיך בחלקו הדרומי של מחלף ענבה ונשפך לנחל איילון כ-500 מטר ממערב למחלף.

מעל הנחל עוברים גשר יהודה המכבי, גשר נופים-מורשת וגשר שדרות בן גוריון.

==היסטוריה וארכאולוגיה==
הנחל קיבל את שמו מהיישוב היהודי הקדום בית ענבה שהיה בסמוך לנחל. על חורבות יישוב זה שכן עד למלחמת העצמאות הכפר הערבי עינאבה. השם "בית ענבה" מוזכר באונומסטיקון של אוסביוס מקיסריה מן המאה הרביעית לספירה: 
. 

בתקופה הביזנטית הוא נזכר במפת מידבא: "ענוב היא בית ענבה".

בשנת 1552 הוקדשו חלק מהכנסות המיסים של עינאבה למוסד העימארה אל-עאמרה, מוסד הצדקה הגדול שהקימה הורם סולטאן, אשתו המועדפת של סולימאן הראשון בירושלים בתקופה העות'מאנית. מבחינה אדמיניסטריבית, הכפר השתייך לנפת רמלה.<ref>רועי מרום, [https://www.academia.edu/48820058/Jindās_at_Lydda_s_Entrance_A_Cornerstone_of_the_Study_of_the_City_s_Rural_Hinterland_1459_1948_גִנְדַאס_בשערה_של_לוד_אבן_פינה_לחקר_העורף_הכפרי_של_העיר_1948_1459 גִ'נְדַאס בשערה של לוד: אבן פינה לחקר העורף הכפרי של העיר 1948-1459,] לוד-דיוספוליס 7, 2021, עמ' 19-16</ref>

בצידי אפיק הנחל מצויים מספר גדול של מחצבות וכבשני סיד מתקופה העות'מאנית ששימשו לתעשיית הסיד של יישובי הסביבה.<ref></ref><ref>ששון א' ושביט א' 2022. תעשיית הסיד בשפלת לוד. בתוך: שביט א' (עורך), לוד  "דיוספוליס – עיר האלוהים" כרך ח'. לוד: 136-103.</ref>

ליד הנחל ממוקמת עמדה מבוצרת.

<gallery widths="150px" heights="150px" perrow="4">
Kavshan sid 2.JPG|נחל ענבה - כבשן סיד
Kavshan sid 1.JPG|נחל ענבה - כבשן סיד
Kavshan sid 3.JPG|נחל ענבה - כבשן סיד עתיק
Anabe.JPG|בור מים בחורבת בית ענבה
</gallery>

==ראו גם==
*מסילת מודיעין - ענבה

==קישורים חיצוניים==

* [https://inature.info/wiki/נחל_ענבה תיאור מסלול בנחל ענבה] באתר inature.info

== הערות שוליים ==

ענבה
ענבה, נחל
קטגוריה:מודיעין-מכבים-רעות: גאוגרפיה
קטגוריה:שביל ישראל
יורק סיטי

מועדון הכדורגל יורק סיטי (אנגלית: York City Football Club) הוא מועדון כדורגל אנגלי מהעיר יורק שבצפון יורקשייר. המועדון משחק בנשיונל ליג צפון, שהיא הליגה השישית בחשיבותה בכדורגל האנגלי. המועדון הוקם ב-1922 והצטרף לפוטבול ליג ב-1929, ולאורך רוב שנות קיומו שיחק בליגות הנמוכות. שיא ההצלחה של המועדון היה שתי עונות בליגה השנייה בשנות ה-70. בסיום עונת 2003/2004 ירד המועדון מהליגה הרביעית לליגה החמישית ובשנת 2012 עלה מהליגה החמישית לליגה הרביעית באנגליה. בשנת 2016 ירד פעם נוספת לליגה החמישית ושנה מאוחר יותר ירד לליגה השישית.

הצלחותיו העיקריות של המועדון הן בתחרויות הגביע, ושיאן היה חצי גמר גביע ה-FA ב-1955. בעונת 1995/1996 של גביע הליגה הביס המועדון את מנצ'סטר יונייטד בתוצאה 3 - 0 במשחק שנערך באולד טראפורד; באותה עונה זכו שחקני היונייטד בדאבל.

אצטדיון הבית של המועדון הוא קיטקאט קרסנט, לאחר שקודם לכן נקרא בות'האם קרסנט. השם השתנה בעקבות חוזה חסות עם חברת נסטלה המחזיקה במפעל גדול בעיר.

==לקריאה נוספת==
<div style="direction: ltr;">
*Batters, Dave (1990). York City: A Complete Record 1922-1990. The Breedon Books Publishing Company Limited. . 
*Batters, David (2008). York City The Complete Record. The Breedon Books Publishing Company Limited. .
</div>

==קישורים חיצוניים==

* 

* יורק סיטי ב-BBC: [http://news.bbc.co.uk/sport2/hi/football/teams/y/york_city/default.stm חדשות המועדון] - [http://news.bbc.co.uk/sport2/hi/football/teams/y/york_city/results/default.stm תוצאות אחרונות] - [http://news.bbc.co.uk/sport2/hi/football/teams/y/york_city/fixtures/default.stm משחקים קרובים] - [http://news.bbc.co.uk/sport2/hi/football/teams/y/york_city/club_stats/default.stm סטטיסטיקות מועדון]
* [http://www.fchd.info/YORKC.HTM יורק סיטי] במאגר ההיסטוריה של הכדורגל האנגלי

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1922
קטגוריה:יורק
אום אל עומדן

מקווה טהרה אום אל עומדאן, מודיעין
אום אל עומדן (או אום אל עמדאן) הוא אתר ארכאולוגי שבמרכזו מבנה בן שמונה עמודים, אשר מוערך כבית הכנסת העתיק ביותר שנמצא בישראל. האתר נמצא מצפון לכביש המחבר את מודיעין עם כביש 3 הארצי (שדרות החשמונאים), בקצה של שכונת בוכמן (מוריה) במודיעין.

בהתאם לניתוח הממצאים הארכיטקטים והסטרטיגרפים של האתר, ניתן להבחין בשלוש שכבות עיקריות, אשר תוארכו בעזרת מטבעות ישנים וכלי חרס שנמצאו. הממצאים הראשונים הם מן התקופה הפרסית מהמאה החמישית עד למאה הרביעית לפנה"ס. בנוסף להם אף נמצאה כמות מועטה של כלי חרס מן התקופה ההלניסטית מהמאה השלישית עד למאה השנייה לפנה"ס, ואף נמצאו שרידים רבים מהשנים המאוחרות של המאה הראשונה לספירה עד לתחילתה של המאה השנייה לספירה.

בגלל הממצאים מימי מרד החשמונאים (המאה ה-2 לפנה"ס) יש ארכאולוגים הטוענים כי היה זה כפר חשמונאי. האתר הוצע על ידי חופרי האתר כמיקום אפשרי למודיעים העתיקה.

בעקבות החפירות שנערכו מטעם רשות העתיקות בחורבת אום אל-עומדן ניתן לזהות את החורבה ככפר. הכפר כולל סמטה מרכזית רחבה, סמטאות צרות הניצבות לה, גת, מבני מגורים ומבני ציבור, בהם בית כנסת (מהעתיקים בארץ) ומקווה טהרה. כמו כן, נחשפו במקום שלוש מערכות קבורה. בנוסף על כך, נתגלו במקום חותם אבן ועליו כתובת בארמית, כלי חרס, מטבעות מתקופות המרד הגדול (66–70 לספירה) ומטבעות בר כוכבא (שנות ה-30 של המאה ה-2 לספירה).

== בית הכנסת ==
השריד הבולט ביותר הנמצא במרכז האתר הינו בסיס למבנה ציבור גדול ובו שני טורי עמודים (וכנראה היווה מקור לשם המקום) וסביבו ספסלי אבן. סגנון בניה זה מאפיין בתי כנסת רבים מן התקופה הרומית, חוקרי האתר אלכסנדר און וד<nowiki></nowiki>ר שלומית וקסלר בדולח זיהו במבנה בית כנסת, וזיהו את ראשיתו כבר בתקופה ההלניסית (המחצית הראשונה של המאה השנייה לפני הספירה) אך מכיוון שהמבנה עבר ארבעה גלגולים שונים, לא ברור האם כבר ביעודו המקורי שימש כבית כנסת או שמא רק בגלגוליו המאוחרים. 
== סיור באתר ==
בשנים 2014-2012 נערכו באתר עבודות להכשרת האתר לביקורי קהל. הוכשרה חנייה ודרך גישה אל אתר אום אל עומדאן מרחוב ראובן שבמודיעין. שביל הסיור עובר ליד הכפר היהודי העתיק מתקופת הבית השני. בכפר נראים בתי מגורים, בוסתן, חצרות וגת מרוצפת אבני פסיפס לבנות. השביל מסתיים בבית הכנסת העתיק ובמקווה הטהרה המרשים מהמאה הראשונה לספה"נ.בית הכנסת אום אל עומדן לפני קירוי והכשרה לביקורי קהל

== לקריאה נוספת ==
* אלכסנדר און ושלומית וקסלר-בדולח, "[http://www.hadashot-esi.org.il/report_detail.aspx?id=321&mag_id=111 ח' אם אל-עומדאן]", חדשות ארכאולוגיות 119, 2006. 
* וקסלר-בדולח, ש', ואחרים, "לשאלת זיהויה של מודיעין, עירם של חשמונאים", קתדרה 109, תשס"ד, עמ' 69–86.
* און א' ווקסלר-בדולח ש', "חורבת אום אל-עומדאן – כפר יהודי ובו בית כנסת מתקופת הבית השני במודיעין", קדמוניות 130, תשס"ו, עמ' 107–116.
* און א' ווקסלר-בדולח ש', "בית-כנסת מתקופת הבית השני בחורבת אום אל-עומדן שבמודיעין", ועשו לי מקדש, 2004, עמ' 25–29.
* "[http://www.modiin.muni.il/ModiinWebSite/ArticlePage.aspx?PageID=312_207 בית הכנסת החשמונאי העתיק]", באתר עיריית מודיעין מכבים רעות

==קישורים חיצוניים==

אום אל עומדן
קטגוריה:שפלת יהודה: אתרים ארכאולוגיים
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים שחרבו במרד בר כוכבא
קטגוריה:ארץ ישראל: בתי כנסת עתיקים
קטגוריה:מודיעין-מכבים-רעות: אתרים ארכאולוגיים
סווינדון טאון

סווינדון טאון (באנגלית: Swindon Town Football Club) הוא מועדון כדורגל אנגלי מהעיר סווינדון שבמחוז וילטשייר, המשחק בליגה האנגלית הרביעית. האצטדיון הביתי של המועדון הוא קאונטי גראונד, ותכולתו 14,700 מקומות.

== היסטוריה ==
המועדון הוקם ב-1879 והפך למקצוען כעבור 15 שנים. לאורך שנות קיומו זכה המועדון למספר תקופות מוצלחות, שהאחרונה מביניהן היא בין 1968 ל-1970. ב-1969 גבר המועדון על ארסנל בגמר גביע הליגה שנערך באצטדיון ומבלי, ואף העפיל לליגה השנייה. בזכות הזכייה בגביע הליגה העפיל המועדון לטורנירים אירופיים, אך לא היה יכול להשתתף בהם כיוון ששיחק אז בליגה השלישית. כפיצוי על כך המועדון הוכנס לטורניר גביע הליגה האנגלי-איטלקי ב-1969 וכעבור שנה לגביע האנגלי-איטלקי. המועדון זכה בשני הטורנירים הללו. 

בסיום עונת 1989/1990 העפיל המועדון לליגה האנגלית הבכירה לאחר שגברה בגמר הפלייאוף על סנדרלנד אך עלייתה בוטלה על ידי ההתאחדות הכדורגל האנגלית לאחר שהנהלת סווינדון הורשעה בניהול פיננסי גרוע ותשלומים לא חוקיים לשחקנים.

בסוף עונת 1992/1993 העפיל המועדון לפרמייר ליג לאחר שגבר על לסטר סיטי במשחקי הפלייאוף. בעונתו היחידה בליגה הזו ספגה הקבוצה מעל ל-100 שערים, שיא הליגה. 
שנה מאוחר יותר נשרה הקבוצה לליגה השלישית אך כעבור שנה חזרה הקבוצה לליגת המשנה לאחר שסיימה ראשונה בליגה השלישית.

בעונת 1999/2000 נשרה הקבוצה שוב לליגה השלישית לאחר שסיימה אחרונה בליגת המשנה.

המועדון המשיך להידרדר ובעונת 2005/2006 ירד עד לליגה הרביעית אך כעבור שנה שב לליגה השלישית.

בעונת 2009/2010 הפסידה סווינדון בגמר הפלייאוף על ההעפלה לליגת המשנה למילוול וכעבור שנה נשרה הקבוצה שוב לליגה הרביעית לאחר שסיימה אחרונה בליגה השלישית.

שנה לאחר שירדה לליגה השלישית חזרה סווינדון בעונת 2011-12 לליגה השלישית לאחר שסיימה ראשונה בליגה הרביעית.

בעונת 2014/2015 העפילה סווינדון לגמר הפלייאוף על ההעפלה לליגת המשנה והפסידה לפרסטון נורת' אנד.

בעונת 2016/2017 ירד המועדון פעם נוספת לפוטבול ליג השנייה לאחר שסיים את העונה במקום ה 22.

בעונת 2019/2020 חזרה המועדון לפוטבול ליג הראשונה אחרי היעדרות של 3 שנים. 

שנה מאוחר יותר נשרה הקבוצה חזרה לפוטבול ליג השנייה.

==תארים==
* גביע הליגה:
** זכייה (1): 1968/1969

==לקריאה נוספת==
<div style="direction: ltr;">
* Mattick, Dick (1989). The Robins - The Story of Swindon Town Football Club. Buckingham: Sporting and Leisure press. . 
* Mattick, Dick (2002). Swindon Town Football Club 100 Greats. Tempus Publishing. . 
* Mattick, Dick (2004). Swindon Town F.C.: 50 Classic Matches. Tempus Publishing. . 
* Hayes, Dean (2001). Swindon Town Football Club: An A-Z. Aureus. .
</div>

==קישורים חיצוניים==

* 

* סווינדון טאון ב-BBC ספורט: [http://news.bbc.co.uk/sport2/hi/football/teams/s/swindon_town/default.stm חדשות המועדון] - [http://news.bbc.co.uk/sport2/hi/football/teams/s/swindon_town/results/default.stm תוצאות אחרונות] - [http://news.bbc.co.uk/sport2/hi/football/teams/s/swindon_town/fixtures/default.stm משחקים קרובים] - [http://news.bbc.co.uk/sport2/hi/football/teams/s/swindon_town/club_stats/default.stm סטטיסטיקות מועדון]

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1879
תנועת חגורה ירוקה

"חגורה ירוקה" הוא שמה של תנועה שורשית אקולוגית לא ממשלתית שהוקמה ב-1977 בניירובי בירת קניה ביוזמתה של פרופסור ואנגרי מאטאיי, זוכת פרס נובל לשלום לשנת 2004. התנועה הוקמה בחסות ארגון זכויות הנשים הקנייתי Maendeleo Ya Wanawake.

לתנועה יש גישה הוליסטית לפיתוח סביבתי הדוגלת בשימור הסביבה. המטרה עיקרית של התנועה היא נטיעת עצים שיעצרו את המדבור ויספקו עצי בעירה לאוכלוסייה. מטרות משנה הן שמירה על יערות טבעיים ושכנוע חקלאים לשוב לגידולים שנזנחו בהשפעת הגלובליזציה וגישת היתרון היחסי בכלכלה, גידולים הזקוקים לפחות כימיקלים (דשנים ומדבירי חרקים) המתייקרים משנה לשנה.

בשנות ה-70 של המאה ה-20 גילתה מאטאיי בעזרת מחקריה כי מדבר הסהרה מתפשט דרומה ואזורים שהיו ירוקים הופכים למדבר, במקביל זיהתה תהליכי בירוא יערות נרחבים בקניה ואת תהליך סחיפת הקרקעות המתלווה להעלמות שכבת השורשים העוצרים בעד הקרקע מלהיסחף.

במקביל לבירוא היערות נאלצו נשים כפריות קנייתיות לצעוד למרחקים גדלים והולכים על מנת להביא עצי בעירה ואיבדו את יכולתן לסייע לכלכלת המשפחה על ידי לקט וקטיף.

התנועה החלה דרכה על ידי כך ששכנעה נשים עניות בקניה לנטוע עצים בסביבת מגוריהן. ולהיאבק בבירוא יערות. התנועה יצאה את גבולות קניה והפכה לתנועה כלל אפריקאית שנטעה (נכון ל-2007) קרוב ל-30 מיליון עצים. התנועה אומצה על ידי האו"ם. מדינת ישראל הצטרפה ליוזמה בשנת 2007 תוך הצהרת כוונות לנטיעת 6 מיליון עצים. 

במהלך מפגשי הנשים של קבוצות הנטיעה התברר כי התנועה מהווה כוח העצמה נשי וכי נשות הקבוצה מהוות קבוצת תמיכה בנושאי אלימות כנגד נשים, התמודדות עם שכרות הבעלים ומניעתה וחינוך לילדים.

==לקריאה נוספת==
<div dir=ltr>
* Hope's Edge: The Next Diet for a Small Planet By Frances Moore Lappe' and Anna Lappe', Tarcher, 2002
</div>

==קישורים חיצוניים==
* 

* [http://www.nrg.co.il/online/35/ART1/561/967.html העץ הנדיב]

קטגוריה:ערכים שבהם תבנית בריטניקה אינה מתאימה
קטגוריה:ארגונים להגנת הסביבה
קטגוריה:זוכי פרס הקיום הנכון
ברנטפורד (כדורגל)

סמל המועדון הקודם
מועדון הכדורגל ברנטפורד (באנגלית: Brentford Football Club) הוא מועדון כדורגל אנגלי מברנטפורד אשר ברובע האונסלו הלונדוני, המשחק בפרמייר ליג.
== היסטוריה ==
המועדון הוקם ב-1889. משחקי הבית של המועדון נערכו באצטדיון גריפין פארק עד לעונת 19/20, והחל מעונת המשחקים 20/21 מארח את משחקיו באצטדיון "קומיוניטי פארק". התקופה הטובה ביותר בתולדות המועדון הייתה בשנות ה-30, שבמהלכן שיחק במשך שש עונות רצופות בליגה הבכירה. ברוב השנים שלאחר מלחמת העולם השנייה המועדון שיחק בליגה השלישית והרביעית של הכדורגל האנגלי. המועדון הגיע ארבע פעמים לרבע-גמר גביע ה-FA, ופעמיים לגמר טורניר פרס הפוטבול ליג.

בשנת 2016 חשפה הקבוצה את סמל המועדון החדש אשר שם את ציור הדבורה במרכז, על חשבון סמל מחוז מידלסקס, שמורכב מכתר ושלוש חרבות, וכן ציור הכוורת, שהוסרו מהסמל.<ref></ref>

בסיום עונת 2020/2021 העפילה ברנטפורד לראשונה בתולדותיה לפרמייר ליג לאחר שגברה במשחק הפלייאוף 2–0 על סוונסי סיטי. בתום עונת 2021/2022 סיימה במקום ה-13. בעונת 2022/2023 סיימה במקום ה-9.

== כינוי הקבוצה ==
הכינוי של ברנטפורד הוא "הדבורים". הכינוי נוצר בלי כוונה על ידי סטודנטים בשנות ה-90 של המאה ה-19, כשהם נכחו במשחק וצעקו את המשפט "Come on you, Bs" (נשמע כמו המילה Bees שהתרגום שלה הוא דבורים) לעודד את חבר שלהם אשר שיחק בברנטפורד ומאז הכינוי נדבק. עם זאת, דבורה לא הופיעה בסמל המועדון עד שנת 1971.<ref></ref>

== סגל הקבוצה ==
נכון ל-1 בפברואר 2023 <ref></ref>

 

 

 (קפטן)
 (בהשאלה מאברטון)
 (קפטן שלישי)

 (בהשאלה מטוטנהאם)

 
)
 (קפטן שני)

 

==קישורים חיצוניים==

* 

* ברנטפורד ב-BBC ספורט: [http://news.bbc.co.uk/sport2/hi/football/teams/b/brentford/default.stm חדשות המועדון] - [http://news.bbc.co.uk/sport2/hi/football/teams/b/brentford/results/default.stm תוצאות אחרונות] - [http://news.bbc.co.uk/sport2/hi/football/teams/b/brentford/fixtures/default.stm משחקים קרובים] - [http://news.bbc.co.uk/sport2/hi/football/teams/b/brentford/club_stats/default.stm סטטיסטיקות מועדון]
* [https://premierskillsenglish.britishcouncil.org/clubs/brentford פרופיל] הקבוצה באתר הפריימר ליג

==הערות שוליים==

*
קטגוריה:קבוצות כדורגל אנגליות
קטגוריה:לונדון: מועדוני כדורגל
קטגוריה:האונסלו
קטגוריה:קבוצות כדורגל שהוקמו ב-1889
בארנסלי (כדורגל)

מועדון הכדורגל בארנסלי (באנגלית: Barnsley Football Club) הוא מועדון כדורגל אנגלי מהעיר בארנסלי שבדרום יורקשייר. המועדון הוקם ב-1887 בשם בארנסלי סנט פיטרס. בסיום עונת המועדון עלה לצ'מפיונשיפ לאחר שסיים במקום ה-6 בפוטבול ליג הראשונה וזכה בפלייאוף העלייה. בעונת 2017/18 ירד המועדון בחזרה לליגה השלישית ושב לצ'מפיונשיפ כעבור עונה. בסיום עונת 2021/2022 ירד המועדון בחזרה לפוטבול ליג הראשונה. ההישג הטוב ביותר בתולדות המועדון הוא הזכייה בגביע ה-FA בעונת . עד כה השתתף המועדון רק בעונה אחת של הפרמייר ליג ().

המועדון מכונה הטייקס (The Tykes) המונח "טייק" משמש היסטורית כדי להתייחס לתושבי יורקשייר והוא מעביר קונוטציות של גבר בעל מוסר עבודה. <ref></ref>

==שיאי המועדון==
* הניצחון הגבוה ביותר בליגה: 9 - 0 על לובורו טאון במסגרת הליגה השנייה (28 בינואר 1899)
* הניצחון הגבוה ביותר בגביע: 6 - 0 על בלקפול במסגרת הסיבוב הראשון של גביע ה-FA (20 בינואר 1910)
* ההפסד הגבוה ביותר בליגה: 0 - 9 לנוטס קאונטי במסגרת הליגה השנייה (19 בינואר 1927)
* ההפסד הגבוה ביותר בגביע: 1 - 8 לדרבי קאונטי במסגרת הסיבוב הראשון של גביע ה-FA (30 בינואר 1987)
* מלך השערים בכל הזמנים: גרי טגארט עם 123 (1921–1938)
* הכי הרבה משחקי נבחרת: גרי טגארט עם 35 הופעות במדי נבחרת צפון אירלנד
* הכי הרבה משחקי ליגה: בארי מרפי עם 514 (1962–1978)
* סכום שיא עבור העברה מהמועדון: 4.5 מיליון לירות שטרלינג שולמו על ידי בלקברן רוברס תמורת אשלי וורד (דצמבר 1998)
* סכום שיא עבור העברה אל המועדון: 1.5 מיליון לירות שטרלינג לפרטיזן בלגרד תמורת גאורגי חריסטוב (1997) ו-1.5 מיליון לירות שטרלינג לקווינס פארק ריינג'רס תמורת מייק שרון (1999)
* מספר שיא של צופים: 40,255 במשחק מול סטוק סיטי במסגרת הסיבוב החמישי של גביע ה-FA (12 בפברואר 1936)
* השחקן הצעיר ביותר: רובן נובל-לזרוס (15 שנים ו-45 יום)

==קישורים חיצוניים==

* 

==הערות שוליים==

קטגוריה:קבוצות כדורגל אנגליות
קטגוריה:בארנסלי (כדורגל)
קטגוריה:דרום יורקשייר: מועדוני כדורגל
קטגוריה:קבוצות כדורגל שהוקמו ב-1887
טריש דסיין

טריש דסיין (Trish Deseine; נולדה ב-1964) היא שפית צרפתית אירית הידועה בכתיבת ספרי בישול.

דסיין נולדה כ"פטרישיה סטיבנס" בבלפסט היא למדה שפות באקדמיה המלכותית בבלפסט ואוניברסיטת אדינבורו. בשנת 1987 עברה לפריז והחלה לעבוד בבית האופנה הבינלאומי "French Connection". בשנת 1990 התחתנה ושינתה את השם "דסיין". בשנות ה-90 עבדה כרכזת אזור דרום אירופה עבור לשכת התיירות של צפון אירלנד. לטריש דסיין ארבעה ילדים. בשנת 2015 היא חזרה לאירלנד.

==ספריה==
על אף שמעולם לא למדה בישול באופן מקצועי, פתחה בשנת 2000 עסק בשם "Comptoir des chefs", למכירת שוקולד. הצלחת העסק הביאה לכך שהתבקשה על ידי המוציא לאור הצרפתי "מרבו" (Marabout) לכתוב ספר בישול. 

*ספרה הראשון - "Petits plats entre amis" (מנות קטנות בחברת ידידים) התפרסם ב-2001 וזכה לתשבחות ולפרסים ביניהם פרס "לודרה" (Ladurée) ופרס SEB. 
*ספרה השני "Je veux du chocolat!" (אני רוצה שוקולד!) (2002) זכה בפרס גורמאן (Gourmand) הבינלאומי לספרי בישול ומכר למעלה מחצי מיליון עותקים. הספר תורגם לעברית על ידי ענת מנדל ויצא לאור בהוצאת כנרת, זמורה, דביר בשנת 2007. 
*"Mes petits plats préférés" (המנות הקטנות המועדפות עלי) (2003), "Fêtes Maison" (בית המסיבה, ספר העוסק בהכנת אוכל למסיבות), 
*"J'en veux encore" (אני רוצה עוד, על בישול לילדים), 
*"Du caramel plein la bouche" (מקרמל לפה מלא) (2005). 
*"Ma petite robe noir et autres recettes" (השמלה השחורה הקטנה שלי ודברים אחרים, 2006) העוסק בקשר בין לבוש ומזון. ספר זה זכה ב"Prix la Mazille", והפך את דסיין לאישה הראשונה שאינה ממוצא צרפתי הזוכה בפרס. 
*בשנת 2007 פרסמה את הספר "Nobody Does It Better", המיועד לקהל קוראי האנגלית, במטרה להציג לקהל זה את הבישול הצרפתי החדיש. 
*בשנת 2008 צילמה סדרת טלוויזיה בשם "Trish's Paris Kitchen", המיועדת להצגה בבריטניה ובאירלנד. בהמשך שודרו סדרות על המטבח הכפרי והמטבח הים תיכוני. ספר המתכונים של הסדרה "Trish's French kItchen" פורסם בשנת 2008. כן עוסקת דסיין בכתיבה לעיתונות ולאתרי אינטרנט העוסקים בבישול, בצרפת ובאירלנד.

כן הוציאה מספר ספרים בפורמט קטן יותר, רובם עוסקים בשוקולד.

בסך הכול היא פרסמה מעל ל-30 ספרי בישול שזכו ב-5 פרסים.

==קישורים חיצוניים==
* 
 
* [http://www.bmivoyager.com/2007/10/04/domestic-goddess/ ראיון מ-2007]
* [https://www.trishdeseinefrance.com/about ביוגרפיה]

קטגוריה:אירים
קטגוריה:מחברות ספרי בישול צרפתיות
קטגוריה:שפיות צרפתיות
קטגוריה:איריות שנולדו ב-1964